Жэз медалитI къахьащ
Владикавказ щекIуэкIащ алыдж-урым бэнэкIэмкIэ Кавказ Ищхъэрэ федеральнэ щIыналъэм пашэныгъэ къыщыхьынымкIэ 1993 — 1995 гъэхэм къалъхуа ныбжьыщIэхэм я зэхьэзэхуэ.
Ди спортсменхэу Хьэжнэгъуей Мухьэрбийрэ (кг 60) Гугъуэтыж Мухьэмэдрэ (кг 84) абы жэз медалхэр къыщахьащ икIи мэлыжьыхьым и 18 — 20-хэм Урысейм пашэныгъэр къыщыхьынымкIэ Челябинск щекIуэкIыну зэхьэзэхуэм кIуэну Iэмал ягъуэтащ.
— Пэжщ, тренерхэр медаль нэхъыбэ дыщыгугъащ. АрщхьэкIэ, Кавказ Ищхъэрэм и республикэхэм къикIа спортсмени 150-рэ зыхэта зэхьэзэхуэр гуащIэу зэрекIуэкIар къэплъытэмэ, ехъулIэныгъэ хъарзынэ диIауэ убж хъунущ,- жиIащ алыдж-урым бэнэкIэмкIэ КъБР-м и къэрал тренер Мэкъуауэ Малик.
